stanford-oval/wikipedia huggingface dataset:
Ametistikolibrit

| Ametistikolibrit |
| --- | --- |
 Ametistikolibri, koiras
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Ametistikolibrit Calliphlox  Boie, 1831
Katso myös
   Ametistikolibrit Wikispeciesissä   Ametistikolibrit Commonsissa 
Infobox OKNimi-testi OK: 
Ametistikolibrit (Calliphlox) on kolibrien heimoon kuuluva lintusuku. Sukuun kuuluu neljä neotrooppisella alueella elävää lajia.
Ametistikolibrilajit

Ametistikolibri (Calliphlox amethystina)
Bahamankolibri (Calliphlox evelynae)
Costaricanhankokolibri (Calliphlox bryantae)
Hankokolibri (Calliphlox mitchellii)
Andreas Pflüger

Andreas Pflüger (s. 23. elokuuta 1941 Basel) on sveitsiläinen säveltäjä. Hän on taidemaalari Karl Pflügerin poika. Hän sai diplominsa sävellyksessä ja kontrabassonsoitossa Baselin kaupungin musiikkiakatemiasta vuonna 1965. Tämän jälkeen hän opiskeli Portugalissa; lisäksi hän sai opetusta orkesterinjohdossa Igor Markevitchiltä Madridissa (1966–68) ja nykymusiikkissa Luis de Pablolta samassa kaupungissa (1966–68). Hän osallistui myös Darmstadtin Ferienkurselle.
Pflüger on luennoinut musiikista monissa maissa. Hän on naimisissa viulisti Katharina Schamböckin kanssa. Hänen tuotantoonsa kuuluu muun muassa runsaasti kamari-, orkesteri- ja vokaalimusiikkia sekä oopperoita ja elokuvamusiikkia. Elokuvamusiikkia säveltäessään hän on käyttänyt pseudonyymiä Andy Benedict.
Anuskoru

Anuskoru miehellä.
Anuskoru naisella.
Anuskoru on koru, jota pidetään välilihaan tehdyssä lävistyksessä eli anaalilävistyksessä.
Kuuluisimpia anuskoruja ovat Julian Snellingin suunnittelema Rosebud ja Judy Kirkin suunnittelema Bum Bauble. Rosebud on tehty ruostumattomasta teräksestä ja siinä on jalokivi. Bum Baublessa on kaksi kultaista ketjua, joista kummankin päässä on kristalli. Molemmat suunnittelijat ovat erikoistuneet eroottisiin koruihin ja lävistyksettömiin vartalokoruihin.[lähde? ]
Aiheesta muualla

Kuvia tai muita tiedostoja aiheesta Anuskoru Wikimedia Commonsissa
Antinous (tähdistö)

Antinous kuvattuna Boden tähtikartassa vuodelta 1782
Antinous on nykyään käytöstä poistunut tähdistö, joka sijaitsi Kotkan eteläpuolella. Tähdistön loi Rooman keisari Hadrianus mahdollisesti itsemurhan tehneen rakastajansa Antinouksen muistoksi vuonna 132. Myöhemmissä lähteissä tähdistö liitettiin myös kreikkalaisessa tarustossa esiintyneeseen Ganymedekseen, jonka kotka katkoi Olympokselle palvelemaan jumalia. Almagestissä Ptolemaios mainitsee Antinouksen kuudesta tähdestä muodostuvana asterismina, muttei antanut sille tähdistön asemaa.
Andreas Reischek

Andreas Reischek
Andreas Reischek (15. syyskuuta 1845 Linz − 3. huhtikuuta 1902 Linz) oli itävaltalainen tutkimusmatkailija, kansatieteilijä ja lintutieteilijä.
Reischek kävi koulua vain muutaman vuoden, toimien sitten muun muassa leipurin oppipoikana. Hän kiinnostui intohimoisesti luonnon tutkimisesta, ja varsinkin eliöiden luokittelusta. Hän joutui mukaan sotatoimiin ja palveli Tirolissa Preussin–Itävallan sodassa 1866. Tämän jälkeen hän työskenteli muun muassa riistanhoitajana ja eräoppaana, sekä taksonomina Wienissä. Vuonna 1875 hän avioitui Adelheid Hawlicekin kanssa.
Studiovalokuva Reischekistä noin vuonna 1880
Vuonna 1877 museon johtaja Ferdinand von Hochstetter nimitti Reischekin kahden vuoden komennukselle Uuteen-Seelantiin avustamaan Julius von Haastia Canterburyn museon näyttelyiden ylöspanossa Christchurchissa. Kahden vuoden museotyön päätyttyä Reischek teki seuraavan kymmenen vuoden aikana useita pitkiä tutkimusretkiä suurimpaan osaa Uutta-Seelantia ja sen eteläisille saarille. Hän keräsi suuren määrän biologisia näytteitä sekä kansatieteellistä aineistoa. Hän ryösti maorien hautoja keräten pääkalloja ja muumioituneita vainajia. Reischek keräsi näytteitä paitsi museoille myös itselleen. Häntä syytettiin, paitsi haudanryöstöistä, myös muun muassa siitä, että hän ampui noin 150 uudenseelanninmesikkoa (Notiomystis cincta) Little Barrier Islandilta, vaikka laji oli jo tuolloin hävinnyt muilta elinpaikoiltaan.
Reischek palasi Itävaltaan 1889 mukanaan yli 14 000 näytteen kokoelma. Yksistään lintuja oli kolme tuhatta, joukossa useita nyt hävinneitä lajeja, kuten huia (Heteralocha acutirostris). Kokoelma on eräs täydellisimmistä Uuden-Seelannin linnuista kerätyistä. Reischekin ystävät ostivat kokoelman ja lahjoittivat sen Wienin luonnontieteelliselle museolle. 1885 Reischek valittiin Linnean Society of Londonin jäseneksi. 1892 hänet pyydettiin perustamaan Linziin Francis-Caroline museota.
Reischek nimesi linnuista uudenseelanninviherkaijan (Cyanoramphus novaezelandiae) alalajin hochstetteri entisen johtajansa kunniaksi.
Käännös suomeksi
Anthony Blunt

Anthony Frederick Blunt (26. syyskuuta 1907 Bournemouth – 26. maaliskuuta 1983 Lontoo) oli brittiläinen taidehistorioitsija ja Neuvostoliiton hyväksi vakoillut vakooja. Hän kuului Cambridgen viisikkona tunnettuun vakoojarenkaaseen yhdessä Donald Macleanin, Kim Philbyn, Guy Burgessin ja mahdollisesti John Cairncrossin kanssa. Blunt menetti asemansa ja arvonimensä paljastuessaan vakoojaksi vuonna 1979.
Antti Arvi Niskala

Antti Arvi Niskala (18. elokuuta 1879 Viipuri – 15. lokakuuta 1941 Mikkeli) oli suomalainen toimittaja.
Antti A. Niskala pääsi ylioppilaaksi vuonna 1900 ja opiskeli muutaman vuoden Helsingin yliopistossa. Vuonna 1905 hänestä tuli Pohjan Pojan ja vuonna 1906 Oma maa -tietokirjan toimitussihteeri. Niskala työskenteli Räisälän kansanopiston johtajana vuosina 1908–1913 ja toimitti ja kustansi vuoden ajan paikallislehteä Räisälän Kuulumisia. Hän toimi sen jälkeen kirjakauppiaana Jämsässä, Viipurissa ja Helsingissä ja julkaisi parin vuoden ajan Karjalan nuorisoseurojen äänenkannattajaa.
Niskala työskenteli kokoomuspuolueen keskustoimiston kansliapäällikkönä vuosina 1922–1924 ja puoluesihteerinä vuosina 1924–1926. Hän oli Savon päätoimittajana Kuopiossa vuosina 1926–1929 ja kokoomuksen Uudenmaan piirisihteerinä vuosina 1929–1931. Niskala työskenteli Kouvolan Sanomien päätoimittajana ja taloudenhoitajana vuosina 1931–1933 ja Raudun kansalaisopiston johtajana vuosina 1933–1937.
Niskala osti Haminan Lehden ja sen kirjapainon vuonna 1936 ja työskenteli lehden päätoimittajana vuosina 1937–1940. Vuoden 1941 alussa hän toimi jonkin aikaa Mikkelin Sanomien taloudenhoitajana. Niskala osallistui valkoisten puolella Suomen sisällissotaan Karjalan rintamalla ja hoiti erilaisia kunnallisia ja kansalaisjärjestöjen luottamustehtäviä. Hän toimi Räisälän kunnallislautakunnan sovinto-oikeuden puheenjohtajana, Jämsässä kunnankirjurina ja oli Viipurin kaupunginvaltuuston jäsenenä.
Armas Rauhamaa

Armas ”Ami” Artturi Rauhamaa (alun perin Nykopp, 18. joulukuuta 1894 Kurikka – 7. huhtikuuta 1983 Helsinki) oli suomalainen yleisurheilija, joka oli Suomen itsenäisyyden alkuvuosina parhaita suomalaisia seiväshyppääjiä. Koulutukseltaan hän oli Teknillisen korkeakoulun koneinsinööri.
Ami Rauhamaa kasvoi ensi vuodet Kurikassa, josta hänen vanhempansa muuttivat isä Berndt Rauhamaan (ent. Nykopp (1868–1955)) työn mukana Kuopioon vuonna 1907, jossa Ami kävi ylioppilaaksi. Kouluaikana Ami oli innokas yleisurheilija edustaen aluksi paikallista SLU-seuraa, mutta siirtyi vuodesta 1912 edustamaan Kuopion Reipasta. Hänestä tuli 1910-luvulla seuransa Reippaan kansallisesti parhaita yleisurheilijoita päälajeinaan seiväshyppy ja korkeushyppy. Vuonna 1919 hän saavutti ensimmäisen Suomen mestaruutensa seiväshypyssä ja uusi sen kahden vuoden päästä tekemällä samalla uuden Suomen ennätyksen 370 cm, joka säilyi Suomen ennätyksenä seitsemän vuoden ajan. Olympiavuonna 1920 hän jäi kuitenkin SM-kisoissa neljänneksi Jussi Ruohon voittaessa kisan ja saadessa olympiamatkan Antwerpeniin. Rauhamaan vuoden 1921 Suomen ennätyksellä olisi Antwerpenissä taisteltu jopa mitaleista. Urheilu-ura päättyi pian tämän jälkeen hänen päätettyään opiskelunsa.
Rauhamaa opiskeli Helsingissä Teknillisessä Korkeakoulussa koneinsinööriosastolla ja valmistui 1922 diplomi-insinööriksi. Hän toimi aluksi vuoteen 1924 asti Jämsänkosken paperitehtaalla käyttöinsinsinöörinä ja lopuksi teknisenä johtajana. Sieltä hän siirtyi insinööriksi Ilmailukouluun Helsingin Santahaminaan, jossa hän toimi lisäksi opettajana mekaanikkokoulussa, tähystäjä- ja ohjaajakursseilla. Lisäksi hän opetti vuosina 1928–1929 Kadettikoulun ilmailulinjalla ampuma- ja pommitusoppia. Sota-aikana vuonna 1941 hänet ylennettiin insinööri-majuriksi.
Vuonna 1929 Rauhamaa erosi armeijan palveluksesta ja siirtyi liike-elämän palvelukseen. Vuonna 1935 hän siirtyi Helsingin kaupungin valmistavan poikain ammattikoulun tietopuolisten aineiden opettaja, jossa tehtävässä hän oli aina eläköitymiseensä 1961 asti. Vakituisen työn ohella hän toimi opetustehtävissä myös Helsingin teollisuuskoulussa ja Teknillisessä korkeakoulussa.
Antichrist (elokuva)

| Antichrist |
| --- | --- |

Ohjaaja:  Lars von Trier
Käsikirjoittaja:   Lars von Trier  Anders Thomas Jensen 
Tuottaja:  Meta Louise Foldager
Säveltäjä:  Kristian Eidnes Andersen
Kuvaaja:  Anthony Dod Mantle
Leikkaaja:  Anders Refn
Tuotantosuunnittelija:  Karl Júlíusson
Pääosat:   Willem Dafoe  Charlotte Gainsbourg 
Valmistustiedot
Valmistusmaa:  Tanska
Tuotantoyhtiö:  Zentropa
Levittäjä:  Nordisk Film Budapest Film
Ensi-ilta:   Cannesin elokuvajuhlat:  18. toukokuuta 2009  Tanska: 20. toukokuuta 2009 
Kesto:  104 min
Alkuperäiskieli:  englanti
Aiheesta muualla
Virallinen sivusto
IMDb 
Elonet
AllMovie
Dansk filminsitut
Infobox OKNimi-testi OK: 
Antichrist on Lars von Trierin ohjaama, vuonna 2009 valmistunut elokuva. Elokuvan ovat käsikirjoittaneet von Trier ja Anders Thomas Jensen. Elokuvan pääosissa näyttelevät Willem Dafoe ja Charlotte Gainsbourg.
Elokuva esitettiin ensi kerran 18. toukokuuta 2009 Cannesin elokuvajuhlilla, jossa se sai järkyttyneen vastaanoton väkivaltaisen ja seksuaalisen kuvastonsa takia, ja sen hyväksymistä Cannesiin hämmästeltiin. Antichrist sai Pohjoismaiden neuvoston vuoden 2009 elokuvapalkinnon.
Trier leikkaa tuotantoyhtiön ilmoituksen mukaan pahimmat järkytystä aiheuttaneet kohdat pois ja tekee elokuvasta ”katolisen version”, jota voidaan esittää Etelä-Euroopassa ja Yhdysvalloissa.
Gainsbourg sai Cannesissa roolisuorituksestaan parhaan naisnäyttelijän palkinnon.
Elokuvan tekoa on leimannut Trierin masennus ja siitä toipuminen. Hän ei voinut käsien vapinan vuoksi poikkeuksellisesti itse kuvata elokuvaa. Helsingin Sanomien kriitikon Veli-Pekka Lehtosen mukaan elokuvan tausta voi olla vähintään yhtä kiinnostava kuin itse teos.
Ohjaaja on omistanut elokuvan neuvostoelokuvan mestari Andrei Tarkovskille.
Näyttelijät

| 0 | 1 | 2 |
| --- | --- | --- |
|  Willem Dafoe  | … |  mies   |
|  Charlotte Gainsbourg  | … |  nainen   |
|  Storm Acheche Sahlstrøm  | … |  Nic  |
Vastaanotto

Kritiikissä elokuvaa luonnehditaan ahdistavan raa’aksi. Se sai Nyt-liitteen viideltä kriitikolta pistekeskiarvon 3,8. Turun Sanomien Tapani Maskulan mielestä ”Antichrist ei rienaa eikä mässäile raakuuksilla, vaikka siinä lyödään otsaa vessanpönttöön, porataan pulttia sääriluuhun ja silvotaan saksilla klitorista”. Hänestä noihin kohtauksiin on mahdotonta samastua, koska jo varhain ohjaaja etäännyttää katsojan tarkkailijaksi. Maskulan mielestä Antichrist ei ole virheetön elokuva, mutta se vie yleisönsä ”pari pykälää lähemmäksi pimeyden sydäntä, itsemme ymmärtämistä”.
Aiheesta muualla > Arvostelut

Jetro Suni: Antichrist (2009)  3.6.2009. Elitisti.
Hannu Björkbacka: Antichrist (2009)  27.3.2010. Keskipohjanmaa. Arkistoitu 25.10.2011. Viitattu 20.7.2011.
Tomperi, Tuukka: Antichristus elokuvissa. Niin & näin 1/2010
Antichrist Superstar

| Antichrist Superstar Marilyn Manson |
| --- | --- | --- |

Studioalbumin tiedot
 Äänitetty : 1996
 Julkaistu: 8. lokakuuta 1996
 Tuottaja(t): Trent Reznor, Dave Ogilvie, Marilyn Manson
 Tyylilaji: alternative metal
 Kesto: 77.26
 Levy-yhtiö: Nothing Records
Listasijoitukset
  Suomen virallinen lista: 13.
Marilyn Mansoninn muut julkaisut
| Smells Like Children 1995 | Antichrist Superstar 1996 | Mechanical Animals 1998 |
Singlet albumilta Antichrist Superstar
 ”The Beautiful People” Julkaistu: 22. syyskuuta 1996  ”Tourniquet” Julkaistu: 8. syyskuuta 1997
Antichrist Superstar on Marilyn Mansonin studioalbumi vuodelta 1996. Levyllä vierailevat Dave Ogilvie ja Nine Inch Nailsin Trent Reznor.
Kappaleet

Irresponsible Hate Anthem – 4.17
The Beautiful People – 3.35
Dried Up, Tied and Dead to the World – 4.15
Tourniquet – 4.29
Little Horn – 2.43
Cryptorchid – 2.44
Deformography – 4.31
Wormboy – 3.55
Mister Superstar – 5.03
Angel With the Scabbed Wings – 3.52
Kinderfeld – 4.52
Antichrist Superstar – 5.13
1996 – 4.01
Minute of Decay – 4.41
The Reflecting God – 5.36
Man That You Fear – 6.10
Kokoonpano

Marilyn Manson: laulu, kitara, panhuilu
Twiggy Ramirez: akustinen kitara, sähkökitara ja basso
Zim Zum: kitara
M.W. Gacy: syntetisaattori
Ginger Fish: rummut, ohjelmointi
Dave "Rave" Ogilvie:ohjelmointi
Listasijoitukset

Albumi
| Vuosi | Lista | Sijoitus |
| --- | --- | --- |
| 1996 | Billboard 200 | 3 |

Singlet
| Vuosi | Single | Lista | Sijoitus |
| --- | --- | --- | --- |
| 1996 | "The Beautiful People" | Modern Rock Tracks | 26 |
| 1996 | "The Beautiful People" | Mainstream Rock Tracks | 29 |
| 1997 | "Tourniquet" | Mainstream Rock Tracks | 30 |
Anton Soini

Anton Johan Soini (oikea etunimi Antti, sukunimi vuoteen 1912 Kyyriäinen; 9. joulukuuta 1888 Iisalmi – 29. huhtikuuta 1961 Helsinki) oli suomalainen näyttelijä ja teatterinjohtaja.
Soini aloitti uransa Iisalmen teatterissa. Myöhemmin hän työskenteli Helsingin Työväen Teatterissa ja Helsingin Kansanteatterissa ja toimi muun muassa Sörnäisten Työväen Näyttämön ja Vaasan Työväen Teatterin johtajana. Hän näytteli myös Lahden Teatterissa ja Kemin kaupunginteatterissa sekä toimi johtajana Tornion Työväen Näyttämöllä ja Seinäjoen Näyttämöllä.
Soini esiintyi paljon teatterissa ja elokuvissa. Soini oli sivuroolien erikoismies, joka teki niitä paljon varsinkin Pekka Puupää- ja Niskavuori-elokuvissa. Hänen suurimmat roolinsa olivat vaskiseppä Grönberg kadonneessa elokuvassa Tee työ ja opi pelaamaan (1936), Pietolan isäntä vuoden 1951 Tukkijoella-elokuvassa sekä vanha kulkuri elokuvassa ’’Kuningas kulkureitten’’ (1953).
Anton Soini oli naimisissa Hanna Mähösen ja Alma Rinteen kanssa.
Mäkki (artisti)

| Mäkki |
| --- | --- |
 Mäkki esiintymässä Helsingin The Circus -klubilla 2015.
Henkilötiedot
Syntynyt: Tallinna
Ammatti:  rap-artisti, DJ, tuottaja, liikemies
Muusikko
Taiteilijanimi:  Mäkki Aito Mäkki B-Mäkki Mack-a-licious Kari Aitomäki Kukasmuu Suomenlahden Casanova G-Prinssi Haksin Koira Herra Kansainvälinen Parittajan Poika Usko Haippi The Real Mccoy Timi Travels Marco Tasane A$AP Vergi Champion Lover
Laulukielet:  suomi
Aktiivisena:  2000–
Tyylilajit:  rap, pop
Yhtyeet:  Nahka$alkkuMafia, Himmeet Kuviot, Yksi Totuus
Levy-yhtiöt:  Monsp Records Sony Music Universal Music Finland Suomen Musiikki Katutaso-äänite Killah Records
Aiheesta muualla
Kotisivut
  [ Muokkaa Wikidatassa ] [ ohje ]  
Gert Kaasik, taiteilijanimeltään Mäkki, on Vantaan Hakunilassa kasvanut virolaissyntyinen suomalainen rap-artisti ja DJ.
Mäkki julkaisi kesällä 2013 musiikkivideon ja oman versionsa Sini Sabotagen kappaleesta ”Levikset repee”. Mäkki julkaisi saman vuoden syksyllä Mustan Barbaarin kappaleesta ”Salil eka salil vika” oman versionsa nimeltä ”Laival eka laival vika”. Myöhemmin syksyllä Mäkki julkaisi kappaleen ”Pahat pimut”, joka puolestaan mukailee newyorkilaisräppäri ASAP Rockyn kappaletta ”Fuckin’ Problems”. Kappaleella vierailee rap-artisti Kube.
Mäkin ensimmäinen pitkä studioalbumi Ihan pomona julkaistiin Monsp Recordsin kautta 20. helmikuuta 2015. Albumi sijoittui ilmestyessään Suomen virallisen listan sijalle 11 ja pysyi listalla yhteensä 16 viikkoa,  Albumi on ylittänyt kultamyynti rajan. Albumin suosikkikappaleiksi muodostuivat platinasingle ”Kalenteris tyhjää” sekä kultasingle rajan ylittäneet ”Yössä” ja ”Joka viikonloppu”. Levyllä vierailevat Kube, Adi L Hasla, Ruma, Tippa-T, Sini Sabotage, Kuningas Pähkinä, Setä Tamu ja Super Janne.
Alkuvuodesta 2016 Mäkki allekirjoitti levytyssopimuksen Universal Musicin kanssa. Levy-yhtiövaihdoksen myötä julkaistiin single ”Pakastin”, joka nousi Suomen virallisen listan sijalle 7 ja pysyi listalla 8 viikon ajan. Mäkin toinen sooloalbumi "Muistikuvien vanki" julkaistiin lokakuussa 2018 ja se ylitti 40 miljoonan striimin rajapyykin jo ennen julkaisuaan. Albumin suurimpiin hitteihin lukeutuvat mm. platinamyyntirajan rikkoneet hitit kuten "Pakastin", "Muistikuvien Vanki", "Mixet Tahdo" sekä "Satamiljoonaa Kertaa". [lähde? ]
Mäkki perusti 2014  Kuben kanssa räppiduon Himmeet Kuviot.
Mäkillä on oma levy-yhtiö nimeltään Katutaso-äänite. Levy-yhtiö tekee yhteistyötä Mäkin levy-yhtiö Universal Musicin kanssa.
Diskografia > Albumit

Ihan pomona (2015)
Muistikuvien vanki (2018)
Diskografia > Singlet

| Vuosi | Single | Albumi | Vierailijat |
| --- | --- | --- | --- |
| 2013 | "Levikset Repee" |  |  |
| 2013 | "Laival Eka Laival Vika" |  |  |
| 2013 | "Pahat Pimut" |  | Kube |
| 2018 | "Pakastin" | Muistikuvien Vanki  |  |
| 2018 | "Yhtä" | Muistikuvien Vanki  |  |
| 2018 | "Apuva" | Muistikuvien Vanki  |  |
| 2018 | "Muistikuvien Vanki" | Muistikuvien Vanki  | Keko Salata |
| 2018 | "Takas" | Muistikuvien Vanki  | Kube |
| 2018 | "Vampyyri" | Muistikuvien Vanki  |  |
| 2018 | "Mixet Tahdo" | Muistikuvien Vanki  | Pyhimys |
| 2018 | "Zoomaa" | Muistikuvien Vanki  |  |
| 2018 | "Juoppokuski" | Muistikuvien Vanki  | Arttu Wiskari |
| 2018 | "Satamiljoonaa Kertaa" | Muistikuvien Vanki  | Reino Nordin |
| 2018 | "Lama-ajan Lapsi" | Muistikuvien Vanki  | Ivone Cerdan |
| 2018 | "Menee Hyvin" | Muistikuvien Vanki  | Slim Mill, Kielijuhani |
| 2024 | "Sun Kyydissä" | Pläänit Uusiks  |  |
| 2024 | "Oikein" | Pläänit Uusiks  |  |
| 2024 | "Satasen Laina" | Pläänit Uusiks  | Sini Sabotage |
| 2024 | "Tuu Lähemmäs" | Pläänit Uusiks  |  |
| 2024 | "Meijän Takii" | Pläänit Uusiks  |  |
| 2024 | "Wörtti" | Pläänit Uusiks  |  |
| 2024 | "Pläänit Uusiks" | Pläänit Uusiks  |  |
| 2024 | "Fyfyy" | Pläänit Uusiks  | Kube |
| 2024 | "Koita Kasvaa Aikuiseks" | Pläänit Uusiks  |  |
| 2025 | "No Problemo" | No Problemo  | Jedidi |
| 2025 | "KLIK KLAK BOOM" | No Problemo  |  |
| 2025 | "Edelleen" | No Problemo  | Larry |
| 2025 | "Scifi" | No Problemo  | Jedidi |
Diskografia > Musiikkivideot

Vimosen päälle (Kube mukana Kesken, Mäkki & Särre, 2012)
Kenkäboxi (Kube, mukana Mäkki, 2013)
Pahat pimut (mukana Kube, 2013)
Ei tanssi ei laula (Kube mukana Mäkki, 2014)
Dippaa (2014)
Standby (Chebaleba mukana DJ Ibusal & Mäkki, 2014)
Homma menee alas (Kube mukana Mäkki, 2014)
Hyi (Adi L Hasla mukana Mäkki, 2014)
Kalenteris tyhjää (mukana Ruma, 2014)
Hyi (Remix) (Adi L Hasla mukana Mäkki, VilleGalle, Tippa-T, Kube, Ruma & Nick-E Maggz, 2014)
Palaa gilla (Adi L Hasla mukana Kevin Tandu & Mäkki, 2014)
Grilli kuumana (mukana Ruma, 2014)
Manit pois (Himmeet Kuviot, 2014)
Duuni (Kube mukana Adi L Hasla & Mäkki, 2014)
Sarasvuo (2014)
Katellaan (Ruma mukana Mäkki, 2014)
Joka viikonloppu (2015)
Flipperi (Adi L Hasla mukana Mäkki & TOMM¥ €A$H, 2015)
#Hasla (Adi L Hasla & mukana Ruma, Mäkki & Kube, 2015)
Yössä (mukana Adi L Hasla & Sini Sabotage, 2015)
Kuka sä oot (mukana Kube, 2015)
Ei enää ikinä duunii (mukana Kube, 2015)
Hyppää mun kyytiin (Himmeet Kuviot, 2015)
Tönap (Kube mukana VilleGalle , Adi L Hasla, Ruma, Mäkki & Tippa-T, 2015)
Lamput sammuu (Epelit mukana Mäkki, 2016)
Hyvää yötä (2016)
Ryminällä markkinoille (Jeijjo & Nupi mukana Mäkki, 2016)
Muistikuvien Vanki (mukana Keko Salata, 2016)
Takas (mukana Kube & Julma H  2016)
Pullopantti (Slim Mill mukana LännenLiinein, Kielijuhani, Alis, MVD J€¥$0N, A$APVergi, VaahteramäenNege, 2016)
Mixet tahdo (mukana Pyhimys, 2017)
Paha äiä ( mukana Nuorihylly, Mahku, LännenLiinein, MVD J€¥$0N, Kielijuhani, A$APVergi, 2017)
Menee aamuun (Tuomas Kauhanen mukana Nikke Ankara, Aste, Mäkki, 2017)
Kebab (Slim Mill mukana Fatboy L, A$APVergi, 2017)
Menee hyvin (mukana Kielijuhani, Slim Mill, 2017)
Tesla (Slim Mill mukana MVD J€¥$0N, A$APVergi, Juhani 2018)
Satamiljoonaa Kertaa (mukana Reino Nordin, 2018)
Vierasta miestä (2018)
Glitsu (2018)
Oikein (2018)
Satasen laina (mukana Sini Sabotage, 2019)
Meijän Takii (2020)
Elon – Remix (Kube, mukana Mäkki, 2020)
FIJI (65uge, Kube, Temaj, mukana Mäkki, 2021)
Pläänit Uusiks (2021)
Gasoo Ei Breikkei (Kube, mukana Mäkki, 2021)
Fyfyy (mukana Kube, 2022)
No Problemo (mukana Jedidi, 2022)
Diskografia > Vierailijana

| Artisti | Kappale | Albumilta | Muut vierailijat | Vuosi |
| --- | --- | --- | --- | --- |
| Saurus | "Udiolle rullaa" | Elossa | Mies Nimeltä Hevonen & Kube | 2011 |
| Speakeasy | "Yritän selvii" | Tuottajalevy | Mies Nimeltä Hevonen & Kube | 2012 |
| Kube | "Vimosen päälle" | Kubenrapinat mixtape | Kesken & Särre | 2012 |
| Kube | "Kenkäboxi" | Lentokonetila |  | 2013 |
| Kube | "Ei tanssi ei laula" | Lentokonetila |  | 2013 |
| Adi L Hasla | "Hyi" | – |  | 2014 |
| Chebaleba | "Standby" | Ottaa tyypit | DJ Ibusal | 2014 |
| Kube | "Homma menee alas" | Flow |  | 2014 |
| Kube | "Duuni" | Purppura | Adi L Hasla | 2014 |
| Ruma | "Katellaan" | – |  | 2014 |
| Adi L Hasla & Heinis | "#HASLA" | #HASLA | Kube & Ruma | 2015 |
| Adi L Hasla | "Palaa gilla" | Habiturientti | Kevin Tandu | 2015 |
| Adi L Hasla | "Hyi (Remix)" | Habiturientti | VilleGalle, Tippa-T, Kube, Ruma & Nick-E Maggz | 2015 |
| Adi L Hasla | "Flipperi" | Habiturientti | TOMM¥ €A$H | 2015 |
| Kube | "Tönap" | Purppura | VilleGalle, Adi L Hasla, Ruma & Tippa-T | 2015 |
| Epelit | "Lamput sammuu" | – |  | 2016 |
| Jeijjo & Nupi | "Ryminällä markkinoille" | – |  | 2016 |
| HesaÄijä | "Terassilta lentoon" | – |  | 2016 |
| Hotelli Vantaa | "Vikat Hitaat" | – |  | 2016 |
| Slim Mill | "Pullopantti" | – | LännenLiinein, Kielijuhani, Alis, MVD J€¥$0N, VaahteramäenNege | 2016 |
| Adi L Hasla | "Pelkkii Voittoi" | – | Kube | 2016 |
| Unski | "Öissä" | – | – | 2017 |
| Tuomas Kauhanen | "Menee Aamuun" | – | Nikke Ankara, Aste | 2017 |
| Nuorihylly | "Paha Äiä" | – | Mahku, LännenLiinein, MVD J€¥$0N, Kielijuhani | 2017 |
| HesaÄijä | "Sauna Lämpee" | – |  | 2017 |
| Slim Mill | "Kebab" | – | Fatboy L | 2017 |
| Dj Oku Luukkainen | "Haddaway" | – | Kuningas Pähkinä, Movetron | 2017 |
| Slim Mill | "Tesla" | – | MVD J€¥$0N, Juhani | 2018 |
| Kube | "Elon – Remix" | "Gasoo Ei Breikkei" |  | 2020 |
| 65uge | "FIJI" | "Kuusviis" | Kube, Temaj | 2021 |
| $auli | "MIELIKUVA" | "MIELIKUVA" |  | 2021 |
| Kube | "Gasoo Ei Breikkei" | "Gasoo Ei Breikkei" |  | 2021 |
| Adi L Hasla | "Aikuisten Leikkii" | "FILEM" | Sini Sabotage, Jeremie | 2022 |
Antti Candolin

Antti Candolin (28. kesäkuuta 1879 Sahalahti – 1. kesäkuuta 1947 Helsinki) oli suomalainen laamanni ja Helsingin oikeuspormestari.
Candolinin vanhemmat olivat kirkkoherra, lääninrovasti Anders Adrian Candolin (1828–1901) ja Fredrika Mathilda Ervast. Hän pääsi ylioppilaaksi 1896 Helsingin Suomalaisesta normaalilyseosta ja valmistui Helsingin yliopistosta filosofian kandidaatiksi 1899 ja filosofian maisteriksi 1900. Candolin suoritti ylemmän oikeustutkinnon ja valmistui molempien oikeuksien kandidaatiksi vuonna 1903. Hän sai varatuomarin arvon 1906.
Candolin oli Helsingin raastuvanoikeudessa eri tehtävissä 1907–1925 ja oli nuorempana oikeusraatimiehenä vuodesta 1916 ja vanhempana oikeusraatimiehenä vuodesta 1921. Hän toimi Helsingin oikeuspormestarina 1926–1947 ja oli lainvalmistelukunnan nuorempana ja vanhempana jäsenenä 1919–1927. Candolin oli Högre svenska handelsläroverketin kauppaoikeuden opettajana 1919–1927 ja Ruotsalaisen kauppakorkeakoulun oikeustieteen nuorempana opettajana 1927. Candolin sai laamannin arvon 1937.
Antti Candolin oli naimisissa vuodesta 1905 Olga Helena (Leni) Wialénin (k. 1931) kanssa. Antti Candolinin veljiä olivat Ruotsinpyhtään kirkkoherra Kaarlo Adrian Candolin (1857–1921), sairaalapastori, toimittaja Arthur Eliel Candolin (1865–1936), Lohjan kirkkoherra Emil Alarik Candolin (1867–1933) sekä Turun tuomiorovasti ja Lohjan kirkkoherra Einar Fredrik Napoleon Candolin (1869–1957).